โนมูระพัฒนสินลดกำไรบจ.ปี’54เติบโตเหลือแค่10%
โนมูระ พัฒนสิน ลดประมาณการกำไรปีนี้เติบโตเพียง 10%
18 ส.ค. 2554

โนมูระ พัฒนสิน ลดประมาณการกำไรปีนี้เติบโตเพียง 10%
นักวิเคราะห์บริษัทหลักทรัพย์ (บล.) โนมูระ พัฒนสิน ได้ปรับอัตราการเติบโตกำไรบริษัทจดทะเบียน (บจ.) ของไทยในปี 2554 ลงเหลือ 10% จากผลการดำเนินงานของ บจ.ไทยปี 2553 ที่ดีกว่าคาด แต่กำไรปกติยังคงเติบโตสูง 25% จากปี 2553 โดยกลุ่มที่มีอัตราการเติบโตปี 2554 รายกลุ่มโดดเด่นที่สุด คือ อาหาร ธนาคาร บันเทิง อสังหาริมทรัพย์และกลุ่มพลังงาน 
ส่วนกลุ่มที่มีอัตราการเติบโตปี 2554 แย่กว่าค่าเฉลี่ย คือ ขนส่ง เกษตร รับเหมาก่อสร้าง อิเล็กทรอ นิกส์ และสื่อสารฯ
วงจรกำไรที่ดีขึ้นของกลุ่มพลังงานและธนาคารในภูมิภาคเป็นบวกต่อตลาดหุ้นไทย ซึ่งถ่วงน้ำหนักสูงสุดด้วยทั้งสองกลุ่มและคงคาดการปรับเพิ่มประมาณการในหุ้นทั้งสองกลุ่มจะหนุนให้ดัชนีปรับสูงขึ้นในช่วงไตรมาส 2 ถึงต้นไตรมาส 3 ซึ่งปัจจุบันราคาน้ำมัน ค่าการกลั่น ส่วนต่างราคาวัตถุดิบและราคาขายปิโตรเคมีและสินเชื่อล้วนดีกว่าคาด
“เราคาดกลุ่มแบงก์ โรงกลั่น ถ่านหิน มีกำไรไตรมาสแรกปีนี้เติบโตสูงและหุ้นที่มีโอกาสปรับประมาณการณ์ขึ้น ได้แก่ บริษัท ปตท.อะโรเมติกส์และการกลั่น (PTTAR) บริษัท ไทยออยล์ (TOP) บริษัท ปตท.สำรวจและผลิตปิโตรเลียม (PTTEP) ส่วนกลุ่มธนาคาร ได้แก่ ธนาคารไทยพาณิชย์ (SCB)ซึ่งยังไม่ได้รวมงบของบริษัทไทยพาณิชย์นิวยอร์คไลฟ์ประกันชีวิต(SCNYL) เข้ามา)”
ด้านผลสำรวจนักวิเคราะห์ในตลาดของ StarMine คาดว่ากลุ่มอุตสาหกรรมของไทยที่มีแนวโน้มจะรายงานกำไรดีขึ้นกว่าคาด ได้แก่ กลุ่มค้าปลีก กลุ่มผลิตภัณฑ์เส้นใย โพลีเอสเตอร์) กลุ่มสื่อสาร กลุ่มบริการและกลุ่มพลังงาน 
สำหรับกลุ่มที่แย่กว่าคาดได้แก่ กลุ่มขนส่ง โรงไฟฟ้าและวัสดุก่อสร้าง และความเสี่ยงต่อการปรับประมาณการ บจ.เหล่านี้ คือ ราคาน้ำมันดิบที่ทรงตัวในระดับสูงนานเกินคาด โดยระดับราคาน้ำมันที่โนมูระ คาดว่าจะส่งผลกระทบต่อเศรษฐกิจและตลาดหุ้น คือที่ระดับ 125-150 เหรียญสหรัฐต่อบาร์เรล ซึ่งจะส่งผลต่อการปรับลดประมาณการกำไรลงจากผลกระทบเงินเฟ้อและต้นทุนที่พุ่งขึ้น